**ข่าวประชาสัมพันธ์**

**งานจดทะเบียนพาณิชย์**

**สำนักงานงานทะเบียนพาณิชย์องค์การบริหารส่วนตำบลสุวรรณคาม**

**อำเภอนิคมน้ำอูน จังหวัดสกลนคร**

**การประกอบพาณิชยกิจที่ต้องจดทะเบียนพาณิชย์**

         รัฐมนตรีว่าการกระทรวงพาณิชย์ได้ออกประกาศตามมาตรา 8 แห่งพระราชบัญญัติทะเบียนพาณิชย์ พ.ศ.2499 ให้ผู้ประกอบพาณิชยกิจ ดังต่อไปนี้

1. การทำโรงสีข้าว และการทำโรงเลื่อยที่ใช้เครื่องจักร

2. การขายสินค้าไม่ว่าอย่างใด ๆ อย่างเดียวหรือหลายอย่างก็ตาม คิดรวมทั้งสิ้น ในวันหนึ่งวันใดขายได้เป็นเงินตั้งแต่ 20 บาทขึ้นไป หรือมีสินค้าดังกล่าวไว้เพื่อขายมีค่ารวมทั้งสิ้นเป็นเงินตั้งแต่ 500 บาทขึ้นไป

          3. การเป็นนายหน้าหรือตัวแทนค้าต่างซึ่งทำการเกี่ยวกับสินค้าไม่ว่าอย่างใด ๆ อย่างเดียวหรือหลายอย่างก็ตาม และสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่ 20 บาทขึ้นไป

          4. การประกอบหัตถกรรมหรือการอุตสาหกรรมไม่ว่าอย่างใด ๆ อย่างเดียวหรือหลายอย่างก็ตาม และขายสินค้าที่ผลิตได้มีค่ารวมทั้งสิ้นในวันหนึ่งวันใดเป็นเงินตั้งแต่ 20 บาทขึ้นไป หรือในวันหนึ่งวันใดมีสินค้าที่ผลิตได้มีค่ารวมทั้งสิ้นเป็นเงินตั้งแต่ 500 บาทขึ้นไป (สำหรับผู้ประกอบการอุตสาหกรรม ทำสวนยางซึ่งนำน้ำยางที่กรีดได้จากสวนยางของตนเอง มาทำเป็นยางแผ่น ยางดอก หรือยางรมควันออกขาย ในขณะนี้ได้รับการผ่อนผันจะไม่จดทะเบียนพาณิชย์ก็ได้)

         5. การขนส่งทางทะเล การขนส่งโดยเรือกลไฟ หรือเรือยนต์ประจำทาง การขนส่งโดยรถไฟ การขนส่งโดยรถราง การขนส่งโดยรถยนต์ประจำทาง   การขายทอดตลาด การรับซื้อขายที่ดิน การกู้ยืมเงิน การรับแลกเปลี่ยนหรือซื้อขายเงินตราต่างประเทศ   การซื้อหรือขายตั๋วเงิน การธนาคาร การโพยก๊วน การทำโรงรับจำนำ และการทำโรงแรม

          6. การขายหรือให้เช่าแผ่นซีดี แถบบันทึก   วีดิทัศน์ แผ่นวีดิทัศน์ ดีวีดี หรือแผ่น วีดิทัศน์ระบบดิจิทัล เฉพาะที่เกี่ยวกับการบันเทิง

          7. การขายอัญมณี หรือเครื่องประดับซึ่งประดับด้วยอัญมณี

          8. การซื้อขายสินค้าหรือบริการ โดยวิธีการ ใช้สื่ออิเล็กทรอนิกส์ ผ่านระบบเครือข่ายอินเทอร์เน็ต

          9. การบริการอินเทอร์เน็ต

          10. การให้เช่าพื้นที่ของเครื่องคอมพิวเตอร์   แม่ข่าย

          11. การบริการเป็นตลาดกลางในการซื้อขายสินค้าหรือบริการ โดยวิธีใช้สื่ออิเล็กทรอนิกส์ผ่านระบบเครือข่ายอินเทอร์เน็ต

12. การผลิต รับจ้างผลิต แผ่นซีดี แถบบันทึก วีดิทัศน์ แผ่นวีดิทัศน์ ดีวีดี หรือแผ่นวีดิทัศน์ระบบดิจิทัล เฉพาะที่เกี่ยวกับการบันเทิง

13. การให้บริการเครื่องคอมพิวเตอร์เพื่อใช้อินเตอร์เน็ต

          14. การให้บริการฟังเพลงและร้องเพลงโดยคาราโอเกะ

          15. การให้บริการเครื่องเล่นเกมส์

          16. การให้บริการตู้เพลง

          17. โรงงานแปรสภาพ และสลักและการทำหัตถกรรมจากงาช้าง การค้าปลีกการค้าส่งงาช้าง และผลิตภัณฑ์จากงาช้าง

         ฯลฯ

       **ประเภทของการจดทะเบียนพาณิชย์**

         การจดทะเบียนพาณิชย์มี 3 ประเภท ได้แก่

1. การจดทะเบียนพาณิชย์ (ตั้งใหม่)

2. การจดทะเบียนแก้ไขเปลี่ยนแปลงรายการทะเบียนพาณิชย์

3. การจดทะเบียนเลิก

**กำหนดระยะเวลาการจดทะเบียน**

**1.**  **จดทะเบียนพาณิชย์ (ตั้งใหม่)**

ผู้ประกอบพาณิชย์กิจต้องยื่นขอจดทะเบียนพาณิชย์ภายใน 30 วัน นับตั้งแต่วันเริ่มประกอบพาณิชยกิจ

**2.**  **จดทะเบียนแก้ไขเปลี่ยนแปลงรายการ**

ถ้าผู้ประกอบพาณิชยกิจ มีการเปลี่ยนแปลงรายการที่จดทะเบียนไว้ตามรายการข้างล่างนี้ ผู้ประกอบพาณิชยกิจต้องยื่นขอจดทะเบียนเปลี่ยนแปลง ภายใน 30 วัน นับตั้งแต่วันที่มีการเปลี่ยนแปลงรายการที่จดทะเบียนไว้เดิม

**รายการที่ต้องยื่นจดทะเบียนเปลี่ยนแปลง** มีดังนี้

1. เลิกชนิดประกอบกิจการบางส่วนและ/หรือเพิ่มใหม่

2. เปลี่ยนชื่อที่ใช้ในการประกอบกิจการ

         3. ย้ายสำนักงานใหญ่

4. เปลี่ยนผู้จัดการ

5. เจ้าของหรือผู้จัดการย้ายที่อยู่

6. เพิ่มหรือลดเงินทุน

7. ย้าย เลิก หรือ เพิ่มสาขา โรงเก็บสินค้า หรือตัวแทนค้าต่าง

8. รายการอื่น ๆ เช่น เจ้าของหรือผู้จัดการเปลี่ยนชื่อตัวหรือชื่อสกุล เป็นต้น

**การจดทะเบียนเลิกประกอบพาณิชยกิจ**

ในกรณีที่มีผู้ประกอบพาณิชยกิจเลิกประกอบกิจการ ผู้ประกอบพาณิชยกิจต้องยื่นขอจดทะเบียนเลิกประกอบกิจการ ภายใน 30 วัน นับตั้งแต่วันเลิกประกอบพาณิชยกิจ

**ขั้นตอนการจดทะเบียนพาณิชย์**

        1. กรอกแบบฟอร์มคำขอจดทะเบียนต่าง ๆ 3 นาที

        2. ตรวจสอบหลักฐานประกอบการจดทะเบียน 1 นาที

        3. ออกใบทะเบียนพาณิชย์ 2 นาที

        4. ออกใบเสร็จรับเงินค่าธรรมเนียมทะเบียนพาณิชย์ 1 นาที

**เอกสารที่ต้องใช้จดทะเบียนพาณิชย์**

     1. สำเนาบัตรประชาชนเจ้าของกิจการ หรือหุ้นส่วนผู้จัดการ (กรณีคณะบุคคล/ห้างหุ้นส่วนสามัญที่มิใช่นิติบุคคล) หรือ ผู้รับผิดชอบในการประกอบกิจการในประเทศ (กรณีนิติบุคคลต่างประเทศ)

     2. สำเนาทะเบียนบ้านเจ้าของกิจการ

     3. หนังสือมอบอำนาจพร้อมติดอากรแสตมป์ 10 บาท (ถ้ามี)

     4. สำเนาบัตรประชาชนผู้รับมอบอำนาจ (ถ้ามี)

**กรณีเจ้าของกิจการมิได้เป็นเจ้าบ้าน ณ สถานประกอบการดังกล่าว แนบเอกสารเพิ่มเติม ดังนี้**

     1.  หนังสือยินยอมจากเจ้าบ้าน และสำเนาทะเบียนบ้าน สำเนาบัตรประชาชนเจ้าบ้าน

**กรณีเช่าสถานที่ ผู้ให้เช่าเป็นบุคคลธรรมดา**

         1.   สำเนาทะเบียนบ้านของเลขที่ตั้งสถานประกอบการ

         2.   สำเนาสัญญาเช่า พร้อมรับรองสำเนาถูกต้อง

         3.   สำเนาบัตรประชาชนผู้ให้เช่า (เจ้าบ้าน)

**ผู้ให้ใช้เช่ามีสถานะเป็นบริษัท**

         1.   สำเนาสัญญาเช่า พร้อมรับรองสำเนาถูกต้อง

         2.   หนังสือรับรองบริษัท พร้อมลงลายมือชื่อของผู้มีอำนาจกระทำการแทนบริษัท

         3.   สำเนาบัตรประชาชนของผู้มีอำนาจกระทำการแทนบริษัท

**เอกสารที่ต้องใช้จดทะเบียนเปลี่ยนแปลง**

        1. สำเนาบัตรประชาชนเจ้าของกิจการ หรือหุ้นส่วนผู้จัดการ (กรณีคณะบุคคล/ห้างหุ้นส่วนสามัญที่มิใช่นิติบุคคล) หรือ

     ผู้รับผิดชอบในการประกอบกิจการในประเทศ (กรณีที่เป็นนิติบุคคลต่างประเทศ)

        2. สำเนาทะเบียนบ้านเจ้าของกิจการ

        3. หนังสือมอบอำนาจพร้อมติดอากรแสตมป์ 10 บาท (ถ้ามี)

        4. สำเนาบัตรประชาชนผู้รับมอบอำนาจ (ถ้ามี)

        5. ใบทะเบียนพาณิชย์

**เอกสารที่ต้องใช้จดยกเลิกทะเบียนพาณิชย์**

1. สำเนาบัตรประชาชนของเจ้าของกิจการ หรือหุ้นส่วนผู้จัดการ หรือผู้รับผิดชอบในการประกอบกิจการในประเทศ

     กรณีนิติบุคคลต่างประเทศ

2. ใบทะเบียนพาณิชย์หรือใบแจ้งความ กรณีใบทะเบียนพาณิชย์สูญหาย

3. สำเนาเอกสารการสั่งเลิกประกอบกิจการในประเทศ กรณีเป็นนิติบุคคลต่างประเทศ

4. สำเนาใบมรณะบัตรของผู้ประกอบกิจการ กรณีผู้ประกอบกิจการถึงแก่กรรม

5. หนังสือมอบอำนาจ (ถ้ามี)

6. สำเนาบัตรประชาชนของผู้รับมอบอำนาจ (ถ้ามี)

**เอกสารที่ใช้กรณีการคัดรับรองสำเนาการขอตรวจเอกสารทะเบียนพาณิชย์**

1. สำเนาบัตรประจำตัวประชาชนของผู้ยื่นคำร้อง

**ค่าธรรมเนียม**

1. จดทะเบียนจัดตั้งใหม่ ฉบับละ 50 บาท

2. จดทะเบียนเปลี่ยนแปลง ฉบับละ 20 บาท

3. จดทะเบียนยกเลิก ฉบับละ 20 บาท

4. ออกใบแทนใบทะเบียนพาณิชย์ ฉบับละ 30 บาท

5. ตรวจเอกสาร ครั้งละ 20 บาท

6. คัดสำเนาและรับรองสำเนา ฉบับละ 30 บาท

**หมายเหตุ:**

ต้องยื่นคำขอจดทะเบียนภายใน 30 วัน นับตั้งแต่วันที่เริ่มประกอบกิจการ หรือวันที่มีการเปลี่ยนแปลง หรือ วันเลิกประกอบกิจการ

กรณีแจ้งเลิกเพราะเหตุผู้ประกอบกิจการถึงแก่กรรม ให้ลงชื่อโดยทายาทคนใดคนหนึ่ง หรือผู้จัดการมรดก หรือผู้ทำการแทนทายาท หรือผู้รับมอบอำนาจจากทายาท